莊蒞民

莊蒞民（），字善甫，號禮齋，直隸河間府景州東光縣人，民籍，明朝政治人物。

 生平 
嘉靖十年（1531年）辛卯科順天鄉試第五名舉人，二十六年（1547年）中式丁未科會試第一百二名，三甲第一百五十五名進士。戶部觀政，授南直隸山陽縣知縣，升刑部主事，升員外郎、郎中，出為西安府知府，升陝西按察司副使，調雲南按察司參政，改山西行太僕寺卿致仕。年九十卒，祀乡贤。光绪《東光县志》：莊蒞民，字善甫，号礼斋，年十七补博士弟子第一，旋奉父命赴都，从翰林席虚山学，卓有誉望。嘉靖十年以麟经魁畿内，二十六年举进士，筮仕山阳县，大计，治化居天下第二。先时有当道子过山邑，索夫役，竟弗应。及行取，将处以科道，当道者谓执事曰：庄山阳乃至此耶！铨部阿其意，授刑曹焉。恤刑绛都，议赈淮上，衡财折狱，各有成绩。遂以刑曹出守陕西西安府，是年升本省按察司、分巡河西道副使，驻鄜州，经畫陕以西之北边，关辅士大夫、学官弟子暨正学书院诸弟子咸赠以言，有山斗瞻依、甘棠遗爱、棠荫颂声诸图诗，以志不忘嗣。调云南参政，德教治化，无异于陕。迁山西行太仆寺卿致仕。年九十卒，祀乡贤。著有《宣达录》。

著作
著有《宣达录》。

 家族 
曾祖莊忠；祖父莊顯，省祭官；父莊綱，壽官。母劉氏。

参考文献

L
Category:東光人
Category:明朝戶部觀政
Category:明朝山陽縣知縣
Category:明朝刑部主事
Category:明朝刑部郎中
Category:明朝西安府知府
Category:明朝陝西按察司副使
Category:明朝雲南布政使司參政
Category:明朝山西行太僕寺卿